***Tájékoztató eltérő fejlődésű gyermeket nevelő családok számára***

***Tisztelt Szülők!***

Tájékoztatom Önöket, hogy ha a gyermeküknek eltérő fejlődése okán a bölcsődei nevelés mellett korai fejlesztésre is szüksége van, akkor az alábbi eljárásrend alapján kérhetik a bölcsődei felvételt:

Szükséges a **Felvételi kérelem c.** nyomtatvány hiánytalan kitöltése és elektronikus úton történő visszaküldése a 2023.05.02-06-ig tartó időszakban.

(*E-mail cím:* ***egyesitettbolcsode@gamesz16.hu******)***

* A kérelem elején a bölcsődék kiválasztását kérő pontnál kérjük, hogy vegyék figyelembe, hogy az eltérő fejlődésű, korai fejlesztést igénylő gyermeket nevelő családok számára két bölcsőde (Napsugár Bölcsőde, Bóbita Bölcsőde) biztosít ellátást. Előfordulhat, hogy az Önök választását módosítanunk kell, mert a gyermekük állapotának és egyéni igényeinek megismerését követően a Felvételi Bizottság a gyermek számára legmegfelelőbb bölcsődét választja ki a két bölcsőde közül.
* A nyomtatvány 2. oldalánaz alábbi korai fejlesztésre vonatkozó pontokat kérjük, hogy mindenképpen töltsék ki az igen / nem válasz egyértelmű jelölésével!

|  |  |  |
| --- | --- | --- |
|  | Igen X | Nem X |
| Kapcsolatban állnak-e a Pedagógiai Szakszolgálattal vagy egyéb korai fejlesztést végző intézménnyel? |  |  |
| Rendelkezik-e a gyermek Szakértői Bizottság által kiállított szakértői véleménnyel? |  |  |
| Rendszeres korai fejlesztésben részesül-e a gyermek? |  |  |
| Kapnak-e a gyermek után „tartós betegsége vagy fogyatékossága” miatt emelt szintű családi pótlékot? |  |  |

* Ha a szakértői vizsgálat még folyamatban van, akkor a 3. oldalon lévő **Gondozással-neveléssel kapcsolatos egyéni igények pontjánál írják le, hogy korai fejlesztés szükséges a gyermek számára, de szakértői véleménnyel még nem rendelkeznek, mert a szakértői vizsgálat még folyamatban van.**

Az elérhetőségeknél megjelölt e-mail címükön meg fogjuk keresni Önöket. Mellékelni fogunk egy adatlapot, amelyen gyermekük állapotára vonatkozó kérdések megválaszolását kérjük. Továbbá kérjük azon dokumentumok csatolását, amelyek leírják az eltérő fejlődés tényét. A Fővárosi Pedagógiai Szakszolgálat megfelelő illetőséggel rendelkező szakértői bizottságának érvényes véleményét, továbbá a legfrissebb szakorvosi véleményeket, valamint korábbi vagy jelenlegi korai fejlesztésről szóló pedagógiai véleményeket (ha ilyennel rendelkeznek).

 Tisztelettel:

 Tamás Jánosné

 Intézményvezető